ddrg/super_eurlex huggingface dataset:
KIRJALLINEN KYSYMYS P-2117/02 esittäjä(t): Gary Titley (PSE) komissiolle. Ihmisoikeudet Unkarissa.



Virallinen lehti nro 242 E , 09/10/2003 s. 0005 - 0006



KIRJALLINEN KYSYMYS P-2117/02 esittäjä(t): Gary Titley (PSE) komissiolle (10. heinäkuuta 2002) Aihe: Ihmisoikeudet Unkarissa Unkari on johtava hakijamaa neuvotteluissa, jotka koskevat EU:hun liittymistä vuonna 2004. Se on kuitenkin täyttänyt vain osittain vuonna 1993 vahvistetut Kööpenhaminan kriteerit, joissa potentiaalisilta EU:n jäsenvaltioilta vaaditaan täysin toimivaa markkinataloutta ja demokratian ja ihmisoikeuksien kunnioittamista. Tietääkseni mielenterveyspotilaat Unkarissa kärsivät kauhistuttavista olosuhteista, kuten sulkemisesta niin sanottuihin häkkisänkyihin. Sen lisäksi holhoojien käyttäminen tavalla, jossa joku henkilö on mielivaltaisesti nimetty toisen henkilön uskotuksi mieheksi, on ihmisoikeuksien kannalta kyseenalaista. Tällaisella holhoojalla on huomattava ja kohtuuton määrä valtaa, koska hän voi passittaa holhottavansa mielisairaalaan. Se, rikkooko Unkari tällä hetkellä Euroopan ihmisoikeussopimusta, on ratkaisematon kysymys ja eri asia kuin sen kelpoisuus liittyä EU:hun. EU perustuu kuitenkin ihmisoikeuksien periaatteelle, eikä tällaisia kiistanalaisia käytäntöjä saisi jättää tarkistamatta, koska ne voisivat heikentää niitä periaatteita, joihin EU perustuu. Haluaisin tietää onko komissio tietoinen näistä käytännöistä ja mitä se aikoo tehdä ongelman ratkaisemiseksi. Günter Verheugenin komission puolesta antama vastaus (2. elokuuta 2002) Ehdokasmailta edellytettävät poliittiset liittymiskriteerit vahvistettiin kesäkuussa 1993 Eurooppa-neuvoston Kööpenhaminan kokouksessa. Komissio seuraa näiden kriteerien täyttymistä määräaikaiskertomuksissa, jotka koskevat ehdokasmaiden edistymistä. Komissio arvioi poliittisten kriteerien joihin myös ihmisoikeudet kuuluvat täyttymistä mahdollisimman monenlaisten tietolähteiden avulla. Kunkin ehdokasmaan itsensä toimittamien tietojen lisäksi komissio toimii yhteistyössä kansainvälisten organisaatioiden (mm. Euroopan neuvosto ja YK:n toimielimet) ja kansalaisjärjestöjen kanssa. Poliittisten ja kansalaisoikeuksien asiamiehen ja YK:n pakolaisasiain päävaltuutetun (UNHCHR) kertomuksissa ei ole toistaiseksi kuvailtu potilaiden kohtelua psykiatrisissa sairaaloissa. YK:n kidutuksen vastainen komitea (CPT) esitti kuitenkin vuoden 1999 raportissaan olevansa huolestunut psykiatristen sairaaloiden tilasta Unkarissa. Sen jälkeen Unkarin hallitus on toteuttanut toimenpiteitä (tehnyt maanlaajuisen selvityksen, julkaissut kiertokirjeen, jossa kielletään häkkisänkyjen käyttö psykiatrisissa sairaaloissa) ja myös vahvistanut sääntelypuitteita tilanteen parantamiseksi. Psykiatrisia potilaita koskevassa terveydenhoitolaissa on vuodesta 2001 kielletty kaikki kiduttavat, julmat, epäinhimilliset, alentavat tai rankaisevat toimenpiteet. Lisäksi on säädetty mahdollisuudesta oikeusseuraamusten määräämiseen ja ulkopuolisten asiantuntijoiden säännöllisiin tarkastuskäynteihin. Komissio seuraa tilanteen kehittymistä valmistellessaan tulevaa vuoden 2002 määräaikaiskertomusta.
KIRJALLINEN KYSYMYS E-3786/02 esittäjä(t): Johannes Swoboda (PSE) komissiolle. Kielellinen syrjintä yhteisön avoimia virkoja koskevia ilmoituksissa.



Virallinen lehti nro 222 E , 18/09/2003 s. 0106 - 0106



KIRJALLINEN KYSYMYS E-3786/02 esittäjä(t): Johannes Swoboda (PSE) komissiolle (6. tammikuuta 2003) Aihe: Kielellinen syrjintä yhteisön avoimia virkoja koskevia ilmoituksissa 1. Pitääkö komissio yhteisötason organisaatioissa käytettyä sanamuotoa English mother tongue or equivalent (englanti äidinkielenä tai äidinkielen tasoisena) syrjivänä? 2. Jos komissio ei pidä sitä syrjivänä, miten ehto, jonka mukaan hakijan on oltava äidinkieleltään englanninkielinen tai hallittava englannin kieli äidinkielen tasoisena, on sopusoinnussa syrjimättömyyden periaatteen kanssa? 3. Jos komissio pitää sitä syrjivänä, mihin toimiin se aikoo ryhtyä tällaisten syrjivien menettelyjen lopettamiseksi? Neil Kinnockin komission puolesta antama vastaus (26. helmikuuta 2003) EY:n perustamissopimuksessa ja EU:n toimielinten virkamiehiä koskevissa henkilöstösäännöissä kielletään kaikenlainen kansallisuuteen perustuva syrjintä, ja komissio luonnollisesti noudattaa täysin perustamissopimusta ja näitä sääntöjä. On selvää, että julkaistaessa ilmoitus avoimesta virasta tietyt kielitaitovaatimukset saattavat syrjiä toisen jäsenvaltion kansalaisia. Tällainen eriyttäminen voi kuitenkin olla objektiivisesti perusteltua esimerkiksi tietyn viran luonteen vuoksi ja tiettyjen suoritettavien tehtävien vuoksi. Erityisesti nimitettäessä virkaan kielenkääntäjiä ja tulkkeja edellytetään tiettyjen kielten perusteellista taitoa toimielimen tarpeiden mukaan. Jotta voitaisiin ratkaista, onko kielitaitovaatimuksen käyttäminen julkaistaessa ilmoitus tietystä avoimesta virasta katsottavissa syrjinnäksi, on välttämätöntä saada lisätietoja kyseisestä virasta. Jos arvoisa parlamentin jäsen voi ystävällisesti toimittaa minulle yksityiskohtaisia tietoja ilmoituksesta tai ilmoituksista, joihin hän viittaa kysymyksessään, voin vakuuttaa, että kyseistä aineistoa tarkastellaan perusteellisesti, jotta voitaisiin selvittää, onko tässä tapauksessa kysymys perusteettomasta syrjinnästä.
KIRJALLINEN KYSYMYS E-3066/02 esittäjä(t): Terence Wynn (PSE) komissiolle. Moottoriurheilukilpailut ja EU:n lainsäädäntö.



Virallinen lehti nro 192 E , 14/08/2003 s. 0094 - 0095



KIRJALLINEN KYSYMYS E-3066/02 esittäjä(t): Terence Wynn (PSE) komissiolle (25. lokakuuta 2002) Aihe: Moottoriurheilukilpailut ja EU:n lainsäädäntö Onko mahdollista, että jokin järjestö, kuten Fédération Internationale de l'Automobile, voi rajoittaa EU:n kansalaisten oikeutta osallistua moottoriurheilukilpailuihin muualla kuin kotimaassaan? Aiemmin missä tahansa EU:n jäsenvaltiossa myönnetty täysi kilpailulisenssi on mahdollistanut haltijalleen kilpailemisen myös EU:n kaikissa muissa jäsenvaltioissa järjestettävissä kilpailuissa. Rikkoisiko tällainen rajoitus EU:n lainsäädäntöä? Frits Bolkesteinin komission puolesta antama vastaus (22. marraskuuta 2002) Kuten Euroopan yhteisöjen tuomioistuimen vakiintuneesta oikeuskäytännöstä käy ilmi (katso esimerkiksi asia C-415/93, Bosman, tuomio 15. joulukuuta 1995), urheilun harjoittaminen kuuluu yhteisön oikeuden piiriin, jos se on EY:n perustamissopimuksen 2 artiklassa tarkoitettua taloudellista toimintaa, jota moottoriurheilukilpailuihin osallistuminen on. Komissio ei pysty ottamaan kantaa tämän tyyppisiin kilpailuihin osallistumiselle asetettujen rajoitusten luvallisuuteen, sillä arvoisan parlamentin jäsenen kysymyksessä ei esitetä muita seikkoja eikä tarpeeksi selkeitä ja täsmällisiä tietoja asiasta. Komissio kuitenkin yleisesti muistuttaa, että etenkin henkilöiden ja palvelujen vapaata liikkuvuutta koskevat yhteisön säännökset eivät ole ristiriidassa urheilualan sellaisten sääntöjen tai käytäntöjen kanssa, jotka ovat perusteltuja muista kuin taloudellisista syistä tiettyjen kilpailujen luonteen ja erityisolosuhteiden takia ja että myöskään muut kuin julkisoikeudelliset järjestöt tai elimet eivät saa harjoittaa syrjintää kansallisuuden perusteella eivätkä asettaa perusteettomia tai suhteettomia rajoituksia rajat ylittäville urheilutapahtumille, vaikke rajoituksiin liittyisikään syrjintää. Yhteisön kilpailusäännöistä komission muistuttaa, että urheilujärjestö saattaa rikkoa EY:n perustamissopimuksen 82 artiklaa, jos se määräävässä asemassa käyttää sääntelyvaltaansa sulkeakseen ilman puolueettomia perusteita pois markkinoilta puolueettomat perusteet täyttäviä taloudellisia toimijoita.
KIRJALLINEN KYSYMYS E-3686/02 esittäjä(t): Fernando Fernández Martín (PPE-DE) komissiolle. Senegal.



Virallinen lehti nro 192 E , 14/08/2003 s. 0129 - 0129



KIRJALLINEN KYSYMYS E-3686/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Senegal Voiko komissio ilmoittaa, mitä Senegalia tukevia hankkeita on rahoitettu Euroopan unionin vuoden 2000 talousarviosta? Voiko komissio kertoa, kuinka paljon yhteensä vuoden 2000 aikana Senegalille myönnettiin eri avustusohjelmiin tukea? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3714/02 esittäjä(t): Fernando Fernández Martín (PPE-DE) komissiolle. Somalia.



Virallinen lehti nro 192 E , 14/08/2003 s. 0135 - 0135



KIRJALLINEN KYSYMYS E-3714/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Somalia Voiko komissio ilmoittaa, mitä Somaliaa koskevia hankkeita EU:n talousarviosta rahoitettiin vuonna 2000? Voiko komissio ilmoittaa, mikä oli Somaliaa koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3533/02 esittäjä(t): Paulo Casaca (PSE) komissiolle. Portugalin talousarviota koskeva tiedon puute.



Virallinen lehti nro 192 E , 14/08/2003 s. 0121 - 0122



KIRJALLINEN KYSYMYS E-3533/02 esittäjä(t): Paulo Casaca (PSE) komissiolle (10. joulukuuta 2002) Aihe: Portugalin talousarviota koskeva tiedon puute Vastauksessaan kysymykseeni E-3044/02(1) komissio osoittaa, että se ei tunne julkishallinnon budjettialijäämää koskevia ennakkoarvioita Portugalin valtion talousarvioesityksessä vuodeksi 2003. Kuinka komissio selittää hämmästyttävän tietämättömyytensä tästä asiasta? (1) EYVL C 155 E, 3.7.2003, s. 78. Pedro Solbes Miran komission puolesta antama vastaus (15. tammikuuta 2003) Portugalin talousarvion virallinen lähde on hallituksen talousarviokertomus(1). Vuoden 2003 julkisen talouden alijäämätavoite on sen mukaan 2,4 prosenttia suhteessa bruttokansantuotteeseen (BKT) kansantalouden tilinpidon mukaisesti laskettuna(2). Komissio ennustaa syksyn 2002 talousennusteessaan julkisen talouden alijäämän olevan 2,9 prosenttia suhteessa BKT:hen vuonna 2003. Jäsenvaltioiden talousennusteet esitetään sekä olettamukset että tulokset sisältävinä tiivistelminä. Portugalia koskevassa vuoden 2003 alijäämäennusteeseen viittaavassa kappaleessa(3) todetaan seuraavasti: Julkisen talouden alijäämäennuste vuodeksi 2003 perustuu vuoden 2003 talousarvioesitykseen. Talousarvioon sisältyvistä toimista merkittävimpiä ovat seuraavat: (i) henkilökohtaisten tulojen veroluokat sidotaan indeksiin inflaation alapuolelle, (ii) lopullisista yhtiöveroista aiheutuvia puolivuosittaisia vähimmäismaksuja on nostettu tuntuvasti, (iii) EU:n keskimääräistä inflaatiota käytetään vastaisuudessa vertailuarvona kaikissa julkisen sektorin palkkaneuvotteluissa, (iv) suunnitteilla on laaja yksityistämisohjelma, jonka tuottamista 1 500 miljoonan euron tuloista 40 prosenttia käytetään julkisen velan maksuun, (v) valtion tulonsiirrot kasvavat edelleen nimellistä BKT:tä nopeammin osittain sen takia, että vähimmäiseläkettä on päätetty nostaa asteittain kohti vähimmäispalkkaa. Alijäämän ennustetaan jäävän hiukan alle kolmen prosentin suhteessa BKT:hen, mikä kuitenkin hieman ylittää talousarviossa olevan 2,4 prosentin alijäämätavoitteen. Ero kuvastaa pääasiassa talousarvion ennusteessa oletettua hitaampaa kasvua (1¼ prosenttia vs. 1¾ prosenttia) ja vuoden 2002 arvioidun alijäämän ylittymisen jälkivaikutuksia. (1) Talousarviokertomuksen voi ladata Internet-osoitteesta http://www.dgep.pt. (2) II luvun taulukko 2.6 sivulla 39. (3) Syksyn 2002 talousennuste, European Economy no 5/2002.
KIRJALLINEN KYSYMYS E-1761/02 esittäjä(t): Christos Folias (PPE-DE) komissiolle. Maatalouden kehityksen tukeminen Euroopan maatalouden ohjaus- ja tukirahastosta.



Virallinen lehti nro 192 E , 14/08/2003 s. 0016 - 0016



KIRJALLINEN KYSYMYS E-1761/02 esittäjä(t): Christos Folias (PPE-DE) komissiolle (19. kesäkuuta 2002) Aihe: Maatalouden kehityksen tukeminen Euroopan maatalouden ohjaus- ja tukirahastosta Euroopan maatalouden ohjaus- ja tukirahaston (EMOTR) tuesta maaseudun kehittämiseen 17. toukokuuta 1999 annetun neuvoston asetuksen (EY) N:o 1257/1999(1) mukaan epäsuotuisten alueiden ja ympäristörajoitteisten alueiden maanviljelijöille edellytetään maksettavan luonnonhaittakorvauksia. Tähän viimeksi mainittuun tapaukseen lukeutuvat monet kreikkalaiset maanviljelijät, jotka asuvat kansainvälisesti merkittäviä kosteikkoja koskevan Ramsar-sopimuksen määräysten soveltamisalaan kuuluvilla Kreikan alueilla. Nämä luonnonhaittakorvaukset voivat Kreikan kohdalla nousta 100 euroon hehtaaria kohti. 1. Onko Kreikka pannut täytäntöön neuvoston asetuksen (EY) N:o 1257/1999? 2. Onko Kreikka asetuksen täytäntöönpanon alusta lähtien toimittanut yhteisrahoituksen puitteissa ohjelmia edellä mainitun asetuksen V luvun säännösten soveltamisalaan kuuluvien maanviljelijöiden tukemiseksi? 3. Minkäsuuruisia määrärahoja yhteisön talousarviossa on varattu edellä mainitulle toimelle? (1) EYVL L 160, 26.6.1999, s. 80. Franz Fischlerin komission puolesta antama vastaus (1. elokuuta 2002) 1. Kreikka soveltaa Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annettua neuvoston asetusta (EY) N:o 1257/1999. 2. Kreikka on esittänyt EMOTR:n ohjausosastosta rahoitettavan maaseudun kehittämissuunnitelman, jonka komissio hyväksyi 27. syyskuuta 2000. Suunnitelmaan sisältyy myös korvausten maksaminen vuoristoalueilla ja epäsuotuisilla alueilla edellä mainitun asetuksen V luvun mukaisesti. Kreikka ei kuitenkaan sovella kyseisen asetuksen 16 artiklaa, joka koskee ympäristörajoitteisia alueita. 3. Erilaisille maaseudun kehittämistoimenpiteille varatut määrärahat täsmennetään jäsenvaltioiden ohjelma-asiakirjoissa. Kreikan osalta EMOTR:n ohjausosastosta kaudella 20002006 maksettavien luonnonhaittakorvausten alustava määrä on 286 miljoonaa euroa.
KIRJALLINEN KYSYMYS E-3531/02 esittäjä(t): Paulo Casaca (PSE) komissiolle. Aikaisempien menojen määrä Portugalin vuoden 2002 talousarviossa.



Virallinen lehti nro 192 E , 14/08/2003 s. 0120 - 0120



KIRJALLINEN KYSYMYS E-3531/02 esittäjä(t): Paulo Casaca (PSE) komissiolle (10. joulukuuta 2002) Aihe: Aikaisempien menojen määrä Portugalin vuoden 2002 talousarviossa Vastauksessaan kysymykseeni E-3042/02(1) komissio on ainoastaan antanut joitakin lisätietoja, jotka auttavat ymmärtämään paremmin kyseisen asian merkitystä. Jos talousarviota on korjattu siten, että 1,6 prosenttia BKT:stä on osoitettu menneiden tilanteiden vakiinnuttamiseen, kuinka on ymmärrettävissä, että kyseinen osuus olisi nyt arvioitu kolmeksi prosentiksi ja siihen sisältyisi maksamattomien menojen kertymä vuodelta 2002? (1) EYVL C 155 E, 3.7.2003, s. 78. Pedro Solbes Miran komission puolesta antama vastaus (24. tammikuuta 2003) Arvoisa parlamentin jäsen viittaa kysymyksessään vastaukseen, jonka komissio on antanut kysyjän aiempaan kysymykseen E-3042/02. Julkisen talouden valvonnassa käytettävistä tietolähteistä merkittävimmät ovat viralliset asiakirjat (esim. talousarviokertomukset) ja asianmukaisen lainsäädännön mukaisesti säännöllisesti ilmoitettavat tiedot(1) (esim. puolivuosittaiset alijäämä- ja velkatiedot). Kysymyksessään E-3042/02 kysyjä viittaa lehtitietoihin, joiden mukaan vuonna 2002 tasattavat menorästit olisivat kolme prosenttia suhteessa bruttokansantuotteeseen (BKT). Luku poikkeaa vuoden 2002 tarkistettua talousarviota koskevan kertomuksen virallisesta arviosta, sillä sen mukaan vuonna 2002 tasattavien menorästien osuus on 1,6 prosenttia suhteessa BKT:hen(2). Komission tiedossa ei ole muuta virallista ennustetta vuonna 2002 tasattavien menorästien määrästä. On myös syytä huomata, että menot kirjataan Euroopan kansantalouden tilinpidon ja aluetilinpidon järjestelmän (EKT 95) mukaisesti suoriteperusteisina eikä kassaperusteisina. Toisin sanoen vuonna 2002 tasattavien menorästien määrä ei vaikuta sen vuoden julkisen talouden alijäämään, koska tasausmenot kirjataan niiden vuosien tilinpitoon, joina maksusitoumukset on tehty, eikä vasta maksujen suorittamisen aikaiseen tilinpitoon. Näin ollen ainoa vaikutus koskee vuoden 2002 julkisen talouden velkatasoa. (1) Neuvoston asetus (EY) N:o 3605/93, annettu 22 päivänä marraskuuta 1993, perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta (EYVL L 332, 31.12.1993). (2) Relatório da Proposta de Alteração à Lei do Orçamento para 2002.
KIRJALLINEN KYSYMYS E-2566/02 esittäjä(t): Anna Karamanou (PSE) komissiolle. Afganistanin pakolaisten joukkopaluu.



Virallinen lehti nro 192 E , 14/08/2003 s. 0067 - 0067



KIRJALLINEN KYSYMYS E-2566/02 esittäjä(t): Anna Karamanou (PSE) komissiolle (16. syyskuuta 2002) Aihe: Afganistanin pakolaisten joukkopaluu Afganistanissa vallitsee epävarmuuden ilmapiiri, joka johtuu väkivallasta ja jatkuvista selkkauksista, rikollisuudesta, ryöstöistä, naisten oikeuksien rikkomisesta, maamiinoista ja Yhdysvaltojen joukkojen pommituksista, ja kotimaahan palaavia afganistanilaisia varten ei ole riittäviä voimavaroja. Kaikki tämä muodostaa esteen sekä omaan maahansa että ulkomaille paenneiden hätäsiirtolaisten turvalliselle kotiinpaluulle. Amnesty International esittää raportissaan Continuing need for protection and standards for return of Afghan refugees huolestuneisuutensa pakolaisten joukkopaluusta, jota UNCHR tukee yhteistyössä niiden maiden kanssa, joissa on afgaanipakolaisia. Amnesty International painottaa, että tällaisissa olosuhteissa olisi sovellettava kansainvälisiä standardeja, koska ne ovat ensisijaisen tärkeitä sen varmistamisessa, että pakolaiset voivat palata kotimaahansa turvallisesti ja ihmisarvoisesti. Jos näin ei toimita, tilanne voi johtaa uuteen hätäsiirtolaisuuteen. Aikooko komissio puuttua asiaan, jotta estetään pakkotoimien käyttö mahdollisesti vakavista ihmisoikeusrikkomuksista kärsivien Afganistanin pakolaisten paluussa ja taataan, että noudatetaan kansainvälisiä normeja pakolaisten suojelemiseksi? Christopher Pattenin komission puolesta antama vastaus (31. lokakuuta 2002) Arvoisaa parlamentin jäsentä kehotetaan tutustumaan vastaukseen(1), jonka komissio antoi parlamentin lokakuun 2002 toisen istunnon kyselytunnilla Torben Lundin suulliseen kysymykseen H-0666/02. (1) Kirjallinen vastaus, 22.10.2002.
KIRJALLINEN KYSYMYS E-3694/02 esittäjä(t): Fernando Fernández Martín (PPE-DE) komissiolle. Saint Lucia.



Virallinen lehti nro 192 E , 14/08/2003 s. 0131 - 0131



KIRJALLINEN KYSYMYS E-3694/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Saint Lucia Voiko komissio ilmoittaa, mitä Saint Luciaa tukevia hankkeita on rahoitettu Euroopan unionin vuoden 2000 talousarviosta? Voiko komissio kertoa, kuinka paljon yhteensä vuoden 2000 aikana Saint Lucialle myönnettiin eri avustusohjelmiin tukea? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.